《丁千兵忍庵七十寿诗》
明代·湛若水

淮水出自桐柏山，黄河沧海汇勾连。异人义士生其间，不然往往多长年，刘安鸡犬皆成仙。

又闻丁家有高士，令威野鹤相后先。只今共爨过五世，宅里已表兴让仁。

今年阳月跻古稀，天高海阔闻华筵，高士高义不谢年。

无疆万寿无穷传，我歌寿歌歌寿筵。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。